— o — 



Kornagrene. Dette tog Bønderne ilde op, og snart saa Selskabet 

 sig omringet af nogle vrede Bønderkarle til Hest og bevæbnede 

 saa godt det i en Fart havde ladet sig gøre. Blicher den ældre 

 var allerede gaaet til Baaden, saa han kom ikke med i den lille 

 Kamp, som nu fulgte. Bønderne truede B. og hans Følgesvende 

 med Prygl, og Blicher svarede med at true med at skyde. Nu 

 kom Bønderne i Tanker om, at de havde Skydevaaben hjemme, 

 og nogle af Karlene red af Sted for at hente Bøsserne, medens 

 andre raabte, at de vilde sikre sig Baaden, saa at Selskabet ikke 

 kunde komme bort fra Øen. Nu fandt de fremmede det raadeligst 

 at trække sig tilbage i Flugt og styrtede af Sted til Stranden. 

 Baadføreren med gamle Blicher i Baaden var stødt fra Land, og 

 de andre vadede ud og alle kom vel af Sted fra denne begiven- 

 hedsrige Tunø-Tur. Tre Aar efter var B. atter paa Jagt paa Tunø 

 og »de ellers godmodige Øboer af hvis Landeværn fra Krigen 1805 

 den største Del vistnok endnu var ilive syntes ganske at have 

 glemt eller tilgivet«. Blicher har ogsaa skrevet et Kædebrev til 

 Præsten paa Tunø: »God Dag Hr. Jens! Velkommen hid til Tunø 

 Land! — velkommen Nabo, til den tangbeklædte Strand! — Jeg 

 siger Nabo, thi naar Du mod Vesten stander, — Du ser den Hytte, 

 hvor Din gamle Ven nu lander«. Tunø har nu i Følge Trap 234 

 Beboere; de fleste lever af Agerbrug, forbavsende faa af Fiskeri 

 og Skibsfart. I Stedet for det gamle Landingssted, som fandtes 

 lige Syd for Landsbyen, er nu bygget en Havn ved Vinddam. Øen 

 har daglig Forbindelse med Omverdenen ved en lille Motorbaad, 

 som gaar ud og udveksler Post og Passagerer med Aarhus — Kalund- 

 borg-Damperen, hveranden Dag i Retning mod Kalundborg, hver- 

 anden Dag i modsat Retning. Endvidere gaar der af og til Eks- 

 kursionsbaade mellem Samsø, Tunø og Aarhus. 



Det er jo ikke usandsynligt, at Tunø i sin Tid har været land- 

 fast med Samsø, ja maaske ogsaa med Jylland. (»Flere mindre 

 Øer som f. Eks. Hesselø, Seierø, Samsø, Hjelm, Tunø og Endelave 

 antyde den tidligere Udstrækning af Landet mellem Sjælland og 

 Jylland«. Ed. Erslev: Den danske Stat 1855—57 S. 37). Det vilde 

 derfor kunne være af Interesse at undersøge om Floraen paa Tunø 

 ikke vilde svare ganske til Floraen paa Samsø og det nærmeste 

 jyske Fastland (Mols, Aarhus og Horsensegnen). Endvidere vilde 

 det være af Værd at se, om man endnu kunde efterspore Egeskovs- 

 planter paa Øen. E. Rostrup har i 26. Bind af Botanisk Tidsskrift 

 givet en Liste over Danmarks (133) almindeligste Planter. Hvor- 



